CELEX: 62008CN0066
Language: el
Date: 2008-02-18 00:00:00
Title: Υπόθεση C-66/08: Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Stuttgart (Γερμανία) στις 18 Φεβρουαρίου 2008 — Δίκη περί της εκδόσεως του Szymon Kozlowski

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/18
            
         Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Stuttgart (Γερμανία) στις 18 Φεβρουαρίου 2008 — Δίκη περί της εκδόσεως του Szymon Kozlowski
   (Υπόθεση C-66/08)
   (2008/C 107/28)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht Stuttgart
   Διάδικοι στην υπόθεση της κύριας δίκης
   Szymon Kozlowski
   Προδικαστικά ερωτήματα
   
               1)
            
            
               Μπορεί ένα πρόσωπο να έχει «την κατοικία» του ή να «διαμένει» σε κράτος μέλος, κατά την έννοια του άρθρου 4, παράγραφος 6, της αποφάσεως-πλαισίου 2002/584/ΔΕΥ του Συμβουλίου της 13ης Ιουνίου 2002, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών (1), παρά το γεγονός ότι:
               
                           α)
                        
                        
                           δεν διαμένει αδιαλείπτως στο εν λόγω κράτος μέλος,
                        
                     
                           β)
                        
                        
                           διαμένει στο εν λόγω κράτος κατά παράβαση της νομοθεσίας περί διαμονής αλλοδαπών,
                        
                     
                           γ)
                        
                        
                           διαπράττει κατ' επάγγελμα ποινικά αδικήματα,
                        
                     
                           δ)
                        
                        
                           εκτίει στο εν λόγω κράτος μέλος στερητική της ελευθερίας ποινή;
                        
                     
         
               2)
            
            
               Είναι συμβατή με το κοινοτικό δίκαιο και, ειδικότερα, με τις θεμελιώδεις αρχές της απαγορεύσεως των διακρίσεων και της ιθαγένειας της Ενώσεως, σύμφωνα με το άρθρο 6, παράγραφος 1, της Συνθήκης για την Ευρωπαϊκή Ένωση (στο εξής: ΕΕ), σε συνδυασμό με τα άρθρα 12 και 17 επ. της Συνθήκης για την ίδρυση της Ευρωπαϊκής Κοινότητας (στο εξής ΕΚ), κανονιστική ρύθμιση για τη μεταφορά του άρθρου 4, παράγραφος 6, της αποφάσεως-πλαισίου 2002/584/ΔΕΥ στο εσωτερικό δίκαιο κράτους μέλους, ρύθμιση δυνάμει της οποίας, ενώ η έκδοση υπηκόων του εν λόγω κράτους μέλους προς εκτέλεση ποινής επιτρέπεται μόνο με τη συναίνεσή τους, η έκδοση υπηκόων άλλων κρατών μελών μπορεί να επιτραπεί, κατά διακριτική ευχέρεια, χωρίς τη συναίνεσή τους, και, σε περίπτωση καταφατικής απαντήσεως, πρέπει οι εν λόγω αρχές να λαμβάνονται υπόψη κατά την άσκηση της διακριτικής ευχέρειας;
            
         
      (1)  ΕΕ L 190, σ. 1.